CELEX: 31991R0252
Language: el
Date: 1991-01-31 00:00:00
Title: Κανονισμός (ΕΟΚ) αριθ. 252/91 της Επιτροπής της 31ης Ιανουαρίου 1991 περί του καθεστώτος των πιστοποιητικών και του καθεστώτος του προκαθορισμού των επιστροφών στην περίπτωση των εξαγωγών βουτύρου προς τη Σοβιετική Ένωση

Avis juridique important

|

31991R0252

Κανονισμός (ΕΟΚ) αριθ. 252/91 της Επιτροπής της 31ης Ιανουαρίου 1991 περί του καθεστώτος των πιστοποιητικών και του καθεστώτος του προκαθορισμού των επιστροφών στην περίπτωση των εξαγωγών βουτύρου προς τη Σοβιετική Ένωση  

Επίσημη Εφημερίδα αριθ. L 027 της 01/02/1991 σ. 0065 - 0065 Φινλανδική ειδική έκδοση: Κεφάλαιο 3 τόμος 36 σ. 0116  Σουηδική ειδική έκδοση: Κεφάλαιο 3 τόμος 36 σ. 0116 

ΚΑΝΟΝΙΣΜΟΣ ( ΕΟΚ ) αριθ . 252/91 ΤΗΣ ΕΠΙΤΡΟΠΗΣ  της 31ης Ιανουαρίου 1991  περί του καθεστώτος των πιστοποιητικών και του καθεστώτος του προκαθορισμού των επιστροφών στην περίπτωση των εξαγωγών βουτύρου προς τη Σοβιετική Ένωση Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3641/90 ( 2 ), και ιδίως το άρθρο  13 παράγραφος 3 και το άρθρο 17 παράγραφος 4,  Εκτιμώντας :  ότι ο κανονισμός ( ΕΟΚ ) αριθ . 3295/85 της Επιτροπής ( 3 ) ανέστειλε την εφαρμογή ορισμένων διατάξεων του κανονισμού ( ΕΟΚ ) αριθ . 2729/81 της Επιτροπής ( 4 ), όπως τροποποιήθηκε τελευταία από τον κανονισμό ( ΕΟΚ ) αριθ . 2730/89 ( 5 ), ειδικότερα όσον αφορά το  καθεστώς των πιστοποιητικών εξαγωγής και το καθεστώς προκαθορισμού των επιστροφών στον τομέα του γάλακτος και των γαλακτοκομικών προϊόντων - ότι με τις παρούσες περιστάσεις για να επιτραπεί να παρακολουθηθεί η εξέλιξη των εξαγωγών του βουτύρου προς τη  Σοβιετική Ένωση είναι αναγκαίο να προβλεφθεί εκ νέου η υποχρέωση προκαθορισμού των επιστροφών σε περίπτωση εξαγωγής προς τη Σοβιετική Ένωση - ότι για το σκοπό αυτό πρέπει να καταργηθεί ο κανονισμός ( ΕΟΚ ) αριθ . 3295/85 και να ενημερωθούν οι διατάξεις που  αφορούν τον κανονισμό ( ΕΟΚ) αριθ . 2729/81 -  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :    Άρθρο 1  Ο κανονισμός ( ΕΟΚ ) αριθ . 3295/85 καταργείται .  Άρθρο 2  Το άρθρο 10 του κανονισμού ( ΕΟΚ ) αριθ . 2729/81 αντικαθίσταται από το εξής κείμενο :  "Άρθρο 10  1 . Τα πιστοποιητικά εξαγωγής που περιλαμβάνουν προκαθορισμό της επιστροφής για τα προϊόντα των κωδικών ΣΟ 0402 10 19, 0402 21 17, 0402 21 19, 0402 21 99, 0403 90 11, 0403 90 13, 0403 90 19, 0404 90 11, 0404 90 13, 0404 90 19, 0404 90 31, 0404 90 33 και  0404 90 39 καθώς και του κωδικού ΣΟ 0405 εκδίδονται πραγματικά την πέμπτη εργάσιμη ημέρα μετά την ημέρα καταθέσεως της αιτήσεως εφόσον δεν έχουν ληφθεί ειδικά μέτρα κατά τη διάρκεια της προθεσμίας αυτής.  2 . Όσον αφορά τα προϊόντα του κωδικού ΣΟ 0405, η καθοριζομένη επιστροφή εφαρμόζεται στις εξαγωγές με προορισμό 056 που αναφέρεται στο παράρτημα του κανονισμού ( ΕΟΚ ) αριθ . 91/91 της Επιτροπής (*) ( Σοβιετική Ένωση ) με την κάλυψη πιστοποιητικού εξαγωγής  που περιλαμβάνει προκαθορισμό της επιστροφής .   (*) ΕΕ αριθ . L 11 της 16 . 1 . 1991, σ . 5 ."  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 31 Ιανουαρίου 1991 . Για την Επιτροπή  Ray MAC SHARRY  Μέλος της Επιτροπής   ( 1 ) ΕΕ αριθ . L 148 της 28 . 6 . 1968, σ . 13 . ( 2 ) ΕΕ αριθ . L 362 της 27 . 12 . 1990, σ . 5 . ( 3 ) ΕΕ αριθ . L 316 της 27 . 11 . 1985, σ . 25 . ( 4 ) ΕΕ αριθ . L 272 της 26 . 9 . 1981, σ . 19 . ( 5 ) ΕΕ αριθ . L 263 της 9 . 9 . 1989, σ . 12 .